বাংলা আমাদের মাতৃভাষা। মাতৃভাষার প্রতি সঠিক ধারনা না থাকলে অন্য যেকোন ভাষায় ভালোমত দক্ষতা আনা সহজ হয় না। আমাদের মাতৃভাষা বাংলার জন্য অনেক বাঙালি তাঁদের জীবন উৎসর্গ করেছিলেন। তাঁদের স্বপ্ন ছিলো মহৎ। সর্বস্তরে আমাদের মাতৃভাষা বাংলা ব্যবহার করা উচিৎ। আর ব্যবহার করতে গিয়ে হয়তবা অনেকেই বাংলা বানানের ব্যাপারে ভুল করি। এই ভুল পরীক্ষা করতে আপনাকে সাহায্য করতে পারে মজিলা ফায়ারফক্সের দারুন একটা এডঅন যার নাম Bengali (Bangladesh) Dictionary.   আমরা বিভিন্ন ওয়েবসাইটে যখন ইংরেজি বাক্য লিখি তখন ভুল শব্দের নিচে লাল চিহ্নিত আন্ডার লাইন হয়। কিন্তু বাংলার ক্ষেত্রে তা হয়না । ঐ এডঅনটি যুক্ত করলে ভুল বাংলা বানানেও শব্দের নিচে লাল চিহ্নিত আন্ডার লাইন হবে। এর ফলে আপনি সহজেই শুদ্ধ বানানটি ব্যবহার করতে পারবেন।